《五羊城遇张顺论旧有怀 其一》
宋代·王称

匹马到炎荒，逢君鬓已苍。邑人传左语，官树隐殊乡。

感旧看长剑，缄情忆缥囊。明朝愁又别，天海共茫茫。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。